Вижте къде се намира на картата Имоти в област Кюстендил - с. Грамаждано
Грамаждано е село в западна България, част от Община Кюстендил, Област Кюстендил.
Отстои на 4 км югозападно от гр. Кюстендил.
Населението наброява около 330 души.
Релефът е нископланински, с надморската височина от около 870 м.
Климатът в района е преходно-континентален, като се характеризира с мека зима със средна температура около -2ºС и топло сухо лято със средна температура около 25ºС.
Грамаждано е с добре развита инфраструктура, която включва частично асфалтирани и осветлени улици, пълна електрификация, водоснабдителна система, телефонизация, покритие на мобилните оператори, кабелна и цифрова телевизия, интернет.
На около 2 км от селото преминава европейски път Е871, който свързва населеното място с ГКПП Гюешево и гр. София.
Има редовен автобусен транспорт, който свързва населеното място с гр. Кюстендил.
В селото има кметство и функциониращо читалище.
Общопрактикуващ лекар посещава селото и обслужва населението му. Има изградена мрежа от търговски обекти и заведения.
Най-близките здравни и образователни заведения се намират в гр. Кюстендил.
На около 2 км от селото е разположен язовирът „Светената вода”, подходящо място за риболов, отдих и разходки.
Църквата „Свети Анастасий” се намира в селото и е построена през 1884 г. Параклисът „Св. Георги” също е разположен в Грамаждано и е построен през 2002 г.
Близостта на селото до гр. Кюстендил дава възможност за посещения на намиращите се в града минералните извори и балнеосанаториуми, както и на Римските терми в централната част на града. Хълмът „Хисарлъка” се издига на 2 км югоизточно от града. Крепостта е изградена в края на IV – началото на V век.
Снимки: www.tourism-kn.net